钦定古今图书集成/明伦汇编/氏族典/第437卷 > 马逢皋
## 钦定古今图书集成/明伦汇编/氏族典/第437卷 > 马逢皋

按《陕西通志》：“逢皋，字千里，三原人。万历癸丑进士，授
襄阳县知县。历官御史，风节凛然。天启初，具疏请正
纪纲，指斥挺击红丸，遂及墨敕票提等事，朝端一肃。
又申救杨涟，以明移宫之案。辽城破，经略袁应泰，御
史张铨、道臣何廷魁死之。劾熊廷弼以不恤忠节，终
以误国。又劾御史刘廷元不忠，申论提牢王之采发”
觉之功，而以不阿当事，降山西都事，后陞南吏部。开
河浒书院，筑《仁坞堡》，为乡人依赖焉。